钦定古今图书集成/明伦汇编/氏族典/第518卷 > 《凌迪知万姓统谱》 > 葛诚
## 钦定古今图书集成/明伦汇编/氏族典/第518卷 > 《凌迪知万姓统谱》 > 葛诚

按《万姓统谱》：诚未详何许人，为燕府长史。靖难兵未
起，诚与张昺、谢贵言府中事，又尝谏文皇，文皇称病，
暑月围火，辄言寒。三司官入问疾，诚密告昺王非病，
以不得上心故。诚又密疏闻上。会燕人奏事京师，遂
执下狱，得密谋踪迹，即发符逮府官校，又令贵昺发
兵内应，尽簿录王府人。文皇大怒，恨，杀诚，族其家。